OpenLLM-France/wikimedia huggingface dataset:
# Bêrder ar vuez

| ◄ Ar zervicherien | Bêrder ar vuez | Nozvez tefel ar vuez ► |
"Damon"
* 2.
* Hini ’bet euz ’ho tud varo
* Ne zeui d’ho kavet aman.
* Mes c’houi war ho lerc’h a ielo,
* Pa sonjfet an neubeuta.
* Ho puez n’eo ’mert eur skeuden,
* Euz p’hini ar vuander,
* A dremen evel eur vleuen,
* En eun deiz bihan ha ber.
* 3.
* Mes kent ma sec’ho ar vleuen
* Euz ho puez er bed ma,
* Jesus-Krist Zalver souveren
* A ginnig deoc’h, vit netra,
* Pardon gratis leun hag antier,
* Hep sikour den euz ar bed,
* E kemero, hen, ar pec’her,
* Dre he wad n’euz he brenet.
* 4.
* En em roomp ’ta da Jesus,
* Zo bet ken mad evidomp,
* Ha ganthan ni vezo euruz,
* Asambles pa n’em gavfomp.
* Er vro drist euz an douar man,
* E chomo hon glac’hariou.
* Er baradoz leun euz a joa,
* Da viken ni a gano.
# Bul er Pab Nicolas IV, pehani e verche hac e approuve er règl

| ◄ Sommér ag er chapistreu ag er Règl | Bul er Pab Nicolas IV, pehani e verche hac e approuve er règl | Fæçon d’examinein er-ré e fal dehai bout receuet én Urh ► |
NICOLAS Escob, servitour de serviterion Doué, d’hun bugalé câret é J. C, er verdér ha hoéreset ag en Urh a benigen, presant ha de zonet : Salud ha bénédiction.
Un dra certæn é penaus er fondæson ferm ag el lézen a Grecheneah ne vou jamæs boulget na draillet guet tampest erbet, rac mé ma établisset ar manné er fé catholiq, conservet pur guet en Ilis Romæn, ha perdéguet guet Apostolet Jésus-Chrouist, ambraset guet caranté doh Doué ha doh ou nessan, d’er broïeu e vihuai én tihoueldet ag en idolatri. Er fé-zé e zou éhan ha parfæt, hac hemb d’hi n’éel dén parissein bràu dirac Doué na bout agréabl d’é Vajesté divin. Er fé-zé e brepar en hènt a salvedigueah hac e hrata en heurustæt éternel eit recompance.
Eit méritein er recompance admirabl-zé en en dès sant Françæs, servitour inourabl Jésus-Chrouist, hac instituour brudet en Urh-men (eit discoein d’en dut, dré é gonzeu ha dré e exampleu, en hènt e gondui de Zoué), ansaignet d’é vugalé er fé pur-zé ; hac en en dès ordrénet dehai hé discoein hac hé avouéein publiquemant, hé honservein guet courage, ha réglein doh-t’hi ou obéreu, én ur joéntein er santeleah a ou obéreu, doh er ùirioné a ou fé ; a-cel-fin goudé en dout quêrhet heurusemant én hènt a salvedigueah, ma vériteint, én ur guittat er prison ag er bed-men, antréein ér jouissance ag en éternité heurus.
El-cé re-vou groeit.
# Ar c’hemener

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar C’hemener diwar Chansons et danses des Bretons gant Narsis Kelien
* Ar C’hemener diwar Recueil de mélodies bretonnes gant Herri Gwilherm
* Son ar c’hemener diwar Recueil de mélodies bretonnes gant Herri Gwilherm
* Son ar C’hemener gant Marianna Abgrall. Feiz ha Breiz, here 1909.
* Ar C’hemener, dastumet gant an Ao. Le Pon, Revue de Bretagne et de Vendée, Gouere 1889.
* Ar c’hemener, e-barzh Trente mélodies populaires de Basse-Bretagne (Embannadur 1931)
* Zon ar c’hemener diwar Soniou Breiz-Izel gant Fañch an Uhel
* Ar c’hemener tapet diwar Soniou Breiz-Izel gant Fañch an Uhel
* Ar c’hemener hag ar c’horred diwar Gwerziou Breiz-Izel gant Fañch an Uhel
* Kemenerrienn Langoat diwar Soniou Breiz-Izel gant Fañch an Uhel
* Son ar Gemenerien gant Filomena Kadored
* Kemener Pleuvian diwar Chansons et danses des Bretons gant Narsis Kelien
* Son ar C’hemener diwar Moueziou an Abardaë-Noz gant Hollsent Ar Garreg
Sellet ivez ouzh :
* Ar C’hemener bihan kalonek, kontadenn diwar ar vreudeur Grimm
* Kemenerès Lannuon diwar Soniou Breiz-Izel gant Fañch an Uhel
# Ar c’hemener hag ar c’horred

Oberennoù damheñvel pe handelvoù all zo ivez, gwelout Ar c’hemener.
| ◄ Matelina Troadek | Ar c’hemener hag ar c’horred | Sant-Juluan ► |
Paskou hir, ar c’hemener,
Re ke ke, la, la, la, lira, la, la !
 Paskou hir, ar c’hemener ’Zo et da ober al laer.
 ’Zo et da ober al laer, re ke ke, etc.
Abardae noz, digwener.
 Et eo da di ar c’horred, re ke ke, etc.
Gant he goz-pall da doulet :
 Gant he goz-pall da doulet, re ke ke, etc.
Da glask ann tenzaour kuzet.
 Ann tenzaour hen a gavaz, re ke ke, etc.
Ha d’ar ger, ’n eur redek braz !
 Ha d’ar ger, ’n eur redek braz, re ke ke, etc.
En he wele ’n em lakaz.
 — Sarret ann or, sarret kloz, re ke ke, etc.
Setu ann duzigou-noz !
 Dilun, dimeurz, dimerc’her, re ke ke, etc.
Diriou ha digwener !
 Sarret ann or ta, paotred, re ke ke, etc.
Setu ar c’horriganed.
 Maint o tont ebars ar porz, re ke ke, etc.
Maint holl en-han ’tansall forz.
 Maint o pignat war ann ti, re ke ke, etc.
Maint ’komanz da zistoï.
 Krapet out, ma mignon paour, re ke ke, etc.
Taol-kuit fonnuz ann tenzaour !
 Paskou paour, te ’zo kollet, re ke ke, etc.
Taol war-n-out dour benniget !
 Taol da linsell war da benn, re ke ke etc.
Ha na gruflusk ket a-grenn.
 Siouaz d’in ! maint o c’hoarzinn, re ke ke, etc.
Nep dec’hfe-kuit a ve finn.
 Aotrou Doue ! setu ’nan, re ke ke, etc.
He benn dre ann toul gant-han !
 He zaoulagad ru glaou-tan, re ke ke, etc.
’Ma d’ann traon gant ar peulvan !
 Aotrou Doue ! ’nan, daou, tri, re ke ke, etc.
Maint en-dro war al leur-zi !
Lammout reont ha kounnari, re ke ke etc.
Taget ’on, Gwerc’hes Vari ! —
 — Daou, tri, pevar, pemp hanter, re ke ke, etc.
Dilun, dimeurz, dimerc’her.
 Kemenerik, kemener, re ke ke, etc.
Roc’hall a rez aze, laër !
 Kemener, kemenerik, re ke ke, etc.
Tenn da fri ’meas un tammik !
 Deuz da ober un dro danz, re ke ke, etc.
Ni ’zisko did ar c’hadanz.
 Kemenerik, kemener, re ke ke, etc.
Dilun, dimeurz, dimerc’her.
 Kemenerik, te ’zo laër, re ke ke, etc.
Dilun, dimeurz, dimerc’her.
 Deuz da laëres ur wes-all, re ke ke, etc.
Deuz, koz kemenerik fall.
 Ni a ziskoï did ur bal, re ke ke, etc.
’Lakaï da gein da strakall ;
 ’Lakaï da gein da strakall, re ke ke, etc.
Arc’hant korik tra na dal.
 En ti Iannik ann Trevou, re ke ke, etc.
Ni euz rostet hon c’harnou ;
 Ni euz rostet hon c’harnou, re ke ke, etc.
Ha gret foar gant he boudou ! —
# Ar c’hemener tapet

Oberennoù damheñvel pe handelvoù all zo ivez, gwelout Ar c’hemener.
| ◄ Covezion ar serjant | Ar c’hemener tapet | Ar c’hloarec hac he vreur labourer ► |
Tostaët da glewed, hac e clewfet canan Eur zôn divertissant ’zo zavet er bloaz-man ;  Zo grêt d’eur c’hemener iaouanc
 Pehini oa gwall friant.
Tapet ê ant he vestrès, p’oa oc’h ober al lez.
Ar plac’h-man a oa propric ’wit eur zervijerès :
N’em stipan re manific, ma plije ecselant,
Ha d’ar c’hemener iaouanc ispisialamant ;  N’alle mont en neb affer na oa ker kent hac hi,
Ouz hi importunin. Eun deiz lavaras d’ezhi ;
— Me garrie, ma mestrezic, galloud ho tebauchi,
Cousked ganec’h eun nozvez, pa n’am eus grêt hini.
Me raïo d’ec’h eun habit, pewar pistol ouzpenn,
Ma dousic, ma c’harante, ebars en arc’hant gwenn.
 Ar plac’h a lavare, hep dont da em fachan: — Comzo gwerzed ’zo fragil, n’allan ket em fian,
Mar dalc’hjen-me ann habit, hac ive ann arc’hant,
Neuze, nin rafe affer, kemeneric iaouanc...
Etre dec ha eunnec heur hec’h efomp da gousked,
Ann dorojo vo zerret, antren na allfet ket,  Mes me a raïo moïenn
 D’ho chachan gant eur gordenn ;
 Ma guele zo huël braz,
 ’Bars ar peware estaj.
Neuze ’c’h a ar c’hemener, na joaüs mad, en kêr,
Ewit’ prenan eun habit deuz ar c’haëran mezer.
 An habit pa ê prenet,
 N’ eur zerviedenn ê paket,
 Gant ar pewar pistol,
 Sonjal oa zûr euz he dôl.
 Etre dec hac eunnec heur,
 Hen em gâf ar c’hemener ;
 He vestrès ’bars ar prennestr,
 Wit hen gortoz, ’zo chommet,
— Arsa ta, ma dous, ’mezhi, rèd a vô diwiscan
 Ho tillad, da gentan,
 Ewit ma vefet scanv. »  Ar justaucorps, ar brago
 Ar boto hac al lairo,
 A zo lacad er baner ;
Ar plac’h ho zav pront en èr,
Neuze hen chach, gant poan vraz,
 Betec ann drived estaj :
 — « Ma daouarn ’zo sabatu ;
 Na ellan chachan mu.  Mar na alles digrapan,
 Dit-te vô ar gwassan. »  Hac hi o staga ar gordenn,
 Er prennestr, deuz ar varrenn.
 Ar prennestr neuze a zerras.
 Ar c’hemener a chomm en noaz,
 Epad ann noz cravastel,
 En he roched, er baner,  O vriata ar voger.
 Tapet oa ar c’hemener !  Ann deiz war-lerc’h ar beure,
Pa zavas deuz he guele,
A distagas ar banor hac hen loscas da vale.
 Ha ma ’n efoa da dremenn
 Dre ru ar gigerrienn :
 Daro oa d’ar paour-kès noaz
 Beza debret gant ar chass !
# Ar c’hefiou koz

| ◄ E Roc’h ar Salud | Ar c’hefiou koz | Da zant Houardon ► |
* O kefiou koz, ken enorus,
* War eun dro seder ha pouezus,
* Gwir vignoned hon parkeier,
* Ha bonnou sakr ar prajeier,
* M’ho azaouez ha me ho kar,
* Kerkouls p’hoc’h eus skourrou dispar
* Evel pa zavit kinviet,
* Pe hepken a ilio gwisket !
* Na noz na de en ho kichen
* Dizeblant ne c’hellan tremen :
* Benniga ’ran an dourn en deus
* Ho sanket, plantennig, er c’hleuz.
* Penaos ouzoc’h ’vezer garo
* Ouz ho tispenn kent ho maro,
* Pa c’hoantêt golei ho korre,
* Pa ziskouezit brankou neve ?
* Goude beza hon gwaskedet,
* ’Vidomp e tommit an oaled ;
* Bihan, bras, hag aet da netra,
* Oc’h atao dare d’hon eila.
* Evit kement a vadelez
* ’Tlefed gouestla d’eoc’h trugarez
* Dre ho terc’hel war bep douar.
* Alas ! ne reer ’met ho tiskar…
* Me ive n’em eus ket ganeoc’h,
* Em yaouankiz, bevet e peoc’h ;
* Dibreder ’n ho skeud, goude koan,
* Ne vijen ket aet va unan.
* Rak kredi ’rên ennoc’h kuzet
* Bugelien-noz, korriganed,
* Eneou poaniet o c’hortoz
* Digor dor aour ar Baradoz.
* Breman ho parnan, o kefiou,
* Gwir zilvidigez hon maeziou ;
* ’Vidoun ez oc’h spered ar vro,
* Hekleo kement ’vevas ’n he zro.
* Hebdoc’h gwall-noaz e vefe Breiz,
* Peb-unan hel lar en e greiz !
* Da beb eur, bemde ha bemnoz,
* M’ho kar, m’ho meul, o kerfiou koz !
# Ar c’hemener (Guillerm)

Oberennoù damheñvel pe handelvoù all zo ivez, gwelout Ar c’hemener.
| ◄ Son ar c'hemener | Ar c’hemener | Al lez-vamm  ► |
Nota-bene. Le chanteur ne connaissait que le seul couplet qui suit. La chanson doit être connue à Quimper et les environs.
* Ar c’hemener a ioa enn noaz, hag er meaz a ree glao braz,
* Dondondon labidon labidèné, gé, gé, gé, labida labide !
# Ar c’hemener (Le Pon)

Oberennoù damheñvel pe handelvoù all zo ivez, gwelout Ar c’hemener.
* 1. — Ar c’hemener n’eo ket eunn den,
* Nemet eur brouder laou n’eo ken ;
* Ne verit bean interret
* Nag enn iliz nag er verred ;
* 2. — Mes plantet barz eur zouleg kerc’h,
* Oll chass ar barouz war he lerc’h.
* Ann diveradur deuz ar gwe
* Roi dour binniget war he ve.
* 3. — Pa c’h a Iann-Gluch d’ar pardonio,
* Ve leun he c’hod a veskenno,
* Vit ma laro ’r plac’had iaouank :
* « Ar c’hemener a neuz arc’hant. »
* 4 — Sellet er-fad, mar n’hoc’h ket luch,
* Ar pratisien deuz he gluch,
* Gant-han eur roched lien moan,
* Eur paste mad a c’hal dindan.
* 5. — Pa zav Iann-Gluch diwar he nez
* E lar ann oll : « Aman zo c’houez ! »
* Ha pa gerz war leuren ann ti,
* Lak ann oll ho dorn war ho fri.
* 6. — Eunn devez ar mestr kemener,
* O labourat da Zagober,
* A gavaz parchans eul laouen
* War dillad ar roue kristen
* 7. — Hep marc’hata ar c’hemener
* A droc’h al laouen dre nanter,
* Ha kerkent n’em lak da lipat
* He wenkle ruiet gant ar goad.
* 8. — Setu aze enn he zoursen
* Gwir noblans ar gemenerien,
* Rak aboue a lar ann dud fall
* Penoz int deuz ar goad roial
* 9. — Diwan kemener a weliz
* E oa deuz ar groug enn Pariz :
* Mar fell d’hac’h diskrougan al laer,
* Boutet ho fri he toul he…
* 10. — Ha mar d’eo plijet d’hac’h ma zon,
* Frealzet breman ma c’halon :
* Evomb eta peb a daken
* Da iec’hed markiz Lib-neuden !
# Ar c’harrer

| ◄ Ar fornier | Ar c’harrer | Ar glaouer ► |
* E penn e di ’tal al leur-gêr,
* Dindan e lochen ar c’harrer
* A c’hortoz, dibres ha dizoan,
* Ma sono ar c’hloc’h eur e goan.
* Neuze, pa dan e gorn-butun,
* Evitan ar vourc’h a zihun.
* Klevet a ra war an henchou
* Kirri a storlok o rojou.
* Kilviziet en deus o danvez ;
* D’o stumm, d’o oad e taol evez.
* Eun de, ’n e gichen azezet,
* E voen gantan gwall-zebezet
* — « Selaou o ruilh karr Per Mevel,
* « O krozal hini Fanch Kabel,
* « Me a zo sur ’man en Dour-Bras
* « O pignat kezeg an Ti-Glas,
* « Hag o cherra en Hent-Haleg
* « Ahel merour Yann Lagadeg.
* « Dec’h e strakate bete noz
* « Er Vier kibou ar Porz-Kloz,
* « Ha diwezatoc’h, er Groaz-Hir,
* « Moellou pounner Ivon ar Gwir.
* « Paotrig, evidon pebez joa
* « Gallout bevan a-hed ar bloa,
* « Ha zoken e-pad va amzer,
* « Gant holl oberou va micher !
* « Hep o heulia atao, m’o gwel ;
* « Morse ne zilezan bugel !
* « Skoazella a ran pep-hini
* « Pa zeu toc’hor o izili. »
# Ar c’henta Miz Mari

Pajen
Dervez
# Ar c’haera levr

| ◄ Sellet euz ar C’hrist | Ar c’haera levr | Ar joa ► |
"An Eostik"
* 2.
* Kelou mad ar zilvidigez
* D’an dud pinvik ha d’ar beorien
* D’an boll boblou euz a bep iez.
* Hennez a dlefe peb den len.
* 3.
* Hag en eur len ar Bibl zantel
* Jesus hon benig ni bemde.
* Ro demp ni da Spered Santel,
* Vit ma hen ententfomp ive.
* 4.
* Ra n’em zantelai hon ine
* Dre da gelenadurezou.
* Ha ma tremenfomp hon bue
* O c’heuil atao da lezennou.
* 5.
* Beza zentus, atao fidel,
* D’az giriou ha d’az lezen te
* Gant sikour da Spered Santel
* Dle beza hor labour bemde.
# Ar c’havel goullou

* En bolz an Nenv, an heol a sked,
* Hag a zedera krenn ar bed ;
* Er yeot, er bokejou, er gwe,
* Eman o tridal ar vue.
* An evned, pignet war ar skour
* A richan o c’hanaouenn flour,
* Ha klevet ’vez en er skiltruz,
* Evel eur muzik dudiuz.
* Pegen brao ê bevan hirie !
* Nag ec’h ê laouen an ine !
* Dleet a rafe ar Maro
* Lezel eun tamm e falc’h garo.
* Mez, siouaz ! he lemma a ra.
* Sell-han du-hont !… Pelec’h ec’h a ?…
* Serret oll ha prenestr ha dor,
* ’Vid ne gavo neb lec’h digor.
* — o —
* …Eneb ar Maro hag e falc’h
* Ne vez kammed stourmet a-walc’h.
* Na prenestr na dor serret kloz
* Ne ra souza ar Falc’her koz.
* E-kichen eur c’havell goullou,
* Eur vamm yaouank a skuill daerou :
* He mabig bihan oa enn-an
* ’Zo bet tennet deuz ar bed-man.
* An Ankou, kounnaret spontuz,
* Hep selaou klemmou ankeniuz
* Ar vammig paour ken glac’haret,
* Gant krizder braz ’n-eus hen falc’het.
* Hag an heol a delc’h da baran,
* Hag an evned da richanan,
* An traou en douar da greski,
* Hag ar vamm gez da hirvoudi.
* — o —
* Mamm ankeniet, na ouelet ket :
* Ar bugelik ho-peuz kollet
* A zo savet war-eûn d’an Nê,
* Hag a zo evruz gant Doue.
* E-mesk ele ar Baradoz
* Eman breman ouz ho kortoz :
* Nan euz eno trubuilh ebet,
* N’eus ’vit-an ’med evuruzted.
* Pa diskennac’h ’barz ar be don,
* Ar c’horf-ze ken ker d’ho kalon,
* Ar c’hleier ’zonê ’barz an tour
* Gant o moueziou ar muian flour.
* Hag an Iliz santel, hon mamm,
* ’Lec’h gouela d’ar bugel divlam,
* ’Ganê dre c’heno ar belek
* Psalmou zeder ha karantek.
* Na ouelet ket pelloc’h ;
* Sonjet er c’hontrol ’c‘h ê gwelloc’h
* Mervel pa ve an ine glann,
* Ar spered hag ar galon splann.
* ’Wecho, dre ma zav er vue,
* Ar bugel ’vastar e ine ;
* D’e dad, d’e vamm ’c‘hê eun drubuilh,
* Hag ober ’ra d’ê gouelan puilh.
* Hoc’h hini-c’houi, kempenn ha koant
* ’N euz miret zae e vadeiant ;
* Gant-i c’hê nijet d’an Nenvou,
* C’hoarzet ’ta, ’lec’h skuilha daerou.
* E miz C’houevrer 1899.
* An Tremener.
# Ar c’henta mister truezus

Oberennoù damheñvel pe handelvoù all zo ivez, gwelout Ar c’hentan mister truezus.
| ◄ Sonjomp d’ar genta dizenez | Ar c’henta mister truezus | Er c’henta mister glorius ► |
* Ar c’henta mister truezus
* A Ziskouez d’imp glac’har Jezuz
* Beuzet en eur c’houezenn a wad
* Ha stouet o pedi e dad.
* Diskan.
* O Kalon Sakr eus ma Jezuz,
* Kalon meurbet karantezus
* Plijit selaou ar pedennou
* A sav eus kreiz hon c’halonou.
* D’an eil mister e voe freuzet
* E gorf santel a daoliou fouet :
* Evit hon pec’hejou mezus
* E c’houzanv eur boan ken euzus.
* Eur gurunenn spern war e benn,
* Etre e zaouarn eur gorzenn,
* Eur goz vantell en-dro d’ezan,
* En trede mister a welan.
* Jezuz, er pevare mister,
* A zoug e Groaz dre ruiou kêr,
* Hag a gouez teir gwech d’an douar
* O vont etrezek , ar c’halvar.
* Er pempet mister, Mab Doue
* A ro evidomp e vuhe(z) :
* Piou a vezo c’hoaz ken dic’hrad
* Da c’hlac’hari Jezuz ken mat.
# Ar c’hi du (Gwilherm, 1905)

Oberennoù damheñvel pe handelvoù all zo ivez, gwelout Ar c’hi en dienn.
| ◄ Ar meliner yaouank | Ar c’hi du | Ar c’hi enn dien  ► |
* 1
* Dichul vintin vont d’an oferen,
* med ar c’hi du ’n poud an dien. Oh !
* oh ! ton-la-di, ton-la-di, Oh !
* oh ! ton-la-di-do.
* 2
* Ar meul a lare d’ar vatez :
* Krog enn he lost ha tenn haon mez,
* Oh ! oh !…
* 3
* Krog enn he lost, liped he benn
* Car pec’hed ao koll an dien,
* Oh ! oh !…
* 4
* Henne ’zo eur chiik du mad, diskoued ganeñ,
* Guelc’hel loaiaou ha skuidili,
* Oh ! oh !…
* 5
* Guelc’hel loaiaou ha skuidili
* Gant brank he lost haon skub an ty.
* Oh ! oh !…
* 6
* Kas all leuéiou bihan e mez
* Ha digellienna ar vatez.
* Oh ! oh !…
* 7
* Ober reez c’hoaz ’n draïk ouspen,
* Monet d’ar ster gant lianen.
* Oh ! oh !…
* 8
* Monet d’ar ster gant lianen
* Ma dousik koant o guelc’hen guen.
* Oh ! oh !…
* 9
* An oac’h o ’ont d’ar c’hardi-forn
* Eur goutal vraz gathon ’n he zorn.
* Oh ! oh !…
* 10
* ’N hani ’n euz c’hoant da gaout chervad
* Na n’euz med donet d’ar Foload,
* Oh ! oh !…
* 11
* Eno gao d’a jijuni
* An pladad mad a sklipou ki.
* Oh ! oh !…
* 12
* Ar verc’h Helen’ a ouele dru
* Gant ar c’heunz braz d’he chiik du.
* Oh ! oh !…
* 13
* Tevet ma merc’h, na ouelit ket
* Chass du awalc’h e vo kavet.
* Oh ! oh !…
* 14
* Chass du awalc’h e vo kavet
* Mez ken diskouet ne vezo ket.
* Oh ! oh !…
Notes. — Nous avons recueilli des variantes de cette chanson, ainsi Ph. Quéroué nous donnait ainsi que suit le cinquième couplet :
* Sevel ’n he zao kreiz all leur-zi
* Gant brank he lost haon skub an ty.
De plus, au lieu de va dousik koant, une version donne va c’homer.
Et après le 11$^e$ couplet :
* Ma vo ket walac’h gant rez’ c’hoaz
* A vo kavet a sklipou kaz.
* ↑ Ar meul pour ar mevel = le garçon domestique.
* ↑ Haon pour heon ou hen = lui.
* ↑ Chiik pour c’hiik, car à Trégunc quelques-uns prononcent chi, chiik au lieu de c’hi, c’hiik.
* ↑ Guelc’hel pour guelc’hi ou gualc’hi = laver.
# Ar c’henta bragou

| ◄ Erc’h | Ar c’henta bragou | Dindan ar gwez dero ► |
* Er mene, ar c’henta bragez,
* E pep parrez,
* A vez graet d’ar bugel bihan
* ’Tro gouel sant Yann.
* Neuze ’kaver ebad en ti
* Gant pep-hini.
* Gwisket a-nevez ar paotrig,
* E c’hoarezig
* En e zourn buan a grogo
* Hag e gaso
* Da wel’t an holl amezeien,
* Ha gwenneien
* A gouezo stank e godellou
* An dudigou.
* Lorc’hus ha drantik ha seder
* ’Teuont d’ar gêr.
* Morse ne vez ’mesk ar rummad
* Muioc’h a stad.
# Ar c’hentan mister truezus

Oberennoù damheñvel pe handelvoù all zo ivez, gwelout Ar c’henta mister truezus.
| ◄ Zonjomp d’ar gentan dizenes | Ar c’hentan mister truezus | Er c’hentan mister glorius ► |
* Ar c’hentan mister truezus
* A ziskoe d’imp glac’har Jezus
* Beuet en eur houezen a voad
* Ha stouet o pedi e Dad.
* Diskan :
* O Kalon Zakr eus ma Jezus,
* Kalon meurbet karantezus,
* Plijet resev, me ho suppli,
* An dezir am euz d’ho meuli.
* D’an eil mister e oe freuzet
* E gorf zantel a doliou fouet.
* Evit hon pec’hejou mezus
* Ec’h andur eur boan ken euzus.
* Eur gurunen spern war eben,
* Etre e zaouarn eur gorzen,
* Eur gos vantel endro dezan,
* En drede mister a welan.
* Jezus, er bevaret mister,
* A douge Groaz dre ruiou ker,
* Hag a gouez teir gwej d’an douar
* O vont etrezeg ar C’halvar.
* Er bempet mister, Mab Doue
* A ro evidomp e vue :
* Piou a vezo c’hoaz ken ingrad
* Da offansi Jezus ken mad !
# Ar c’hi du

Oberennoù damheñvel pe handelvoù all zo ivez, gwelout Ar c’hi en dienn.
| ◄ Al lez-vamm | Ar c’hi du | Merc’hed ar Gardien Koz  ► |
* 1. Pa oa oet ’vreg d’an oferen,
* Lam ar c’hi du ’n poud an dien :
* Mestr ar bonhomik falara dondenik,
* Chelamal a koko, falara dondo.
* 2. Eet ar c’hi du ’n poud an dien,
* Chanchet he liou, eet eo e guen.
* 3. Ar vreg a lare d’ar vatez :
* Krog enn he lost, tenn heñ er meaz ;
* 4. Krog enn he lost, liped he benn,
* Car pec’hed eo koll an dien.
* 5. An oac’h a med er c’hardi-forn
* A c’hoarze, hag a zave he zorn.
* 6. Jabelik a ouele dru
* Oc’h ober kanvo d’he c’hi du.
* 7. Jabelik na ouelit ket,
* Me ’breno d’oc’h eur c’hi disket :
* 8. Me ’breno d’oc’h eur c’hi disket,
* Eur c’hi disket a ouio lenn ;
* 9. Ha mont gant dilled d’ar ster
* O guelc’hi guen, o digas d’ar gear.
Nota-bene. Dans le recueil publié récemment par la société des bibliophiles bretons, nous avons relaté déjà deux versions poétiques et mélodiques de cette chanson.
# Ar c’hloarek fripon

Oberennoù damheñvel pe handelvoù all zo ivez, gwelout Ar c’hloarec fripon.
| ◄ An Tri Marc’heger | Ar c’hloarek fripon | Mari ► |
* Koantik ec’h e ma mestrez, ha kaer evel an dour,
* Luc’hi a ra hi bizaj evel eur mezellour.
TRADUCTION. — Gentillette est ma maîtresse, et belle comme l’eau, — son visage brille comme un miroir.
Chanté par Yves Menguy, Pleven.
* Ma mestrezig a zo koant
* Hag he deus bleo melen,
* ’Deus daoulagad en he fen,
* Lou diri dei lan la la la
* La lan lan la lan lo !
* Evel diou stereden.
TRADUCTION. — Ma petite maîtresse est jolie — Elle a des cheveux blonds, — Elle a des yeux dans sa tête. — Lou diri deï, etc. — Comme deux étoiles.
Chanté par M. François Jaffrennou, Carnoet.
# Ar c’hont Gwilhou

Oberennoù damheñvel pe handelvoù all zo ivez, gwelout Ar C’homt Gwillou (stagadennig).
| ◄ Janedig Toulouz | Ar c’hont Gwilhou | Sonig Kawel ► |
* Pewar c’hant kavalier zo gantan, zo gantan war eun dro,
* O tont da eureuji ’r gontezig a Oeto,
* O tont da eureuji ’r gontezig a Oeto, ’r gontezig a Oeto.
TRADUCTION. — Quatre cents cavaliers sont avec lui, — Sont avec lui de concert, — Venant épouser la petite comtesse de Oeto (bis), — La petite comtesse de Oeto.
Noté par M. P. Chardin, Ploëzal.
N. B. — Cette mélodie a été publiée dans Mélusine (tome 1). Il m’a semblé utile de la reproduire, d’abord en raison de la rareté de cette publication, ensuite parce que M. Chardin, qui nota l’air de la chanson est celui-là même qui en avait communiqué le texte à Luzel. — J’ai cru devoir rectifier, selon la logique, une notation évidemment défectueuse.
# Ar c’hloarek dic’hizet

Oberennoù damheñvel pe handelvoù all zo ivez, gwelout Ar c’hloarec dic’hizet.
| ◄ Eun tol vil | Ar c’hloarek dic’hizet | Kemenenez Lannuon ► |
* Ma moereb koz, d'in-me laret.
* Penoz gallout deboch merc’hed ?
* Ma moereb koz, d’in-me laret,
* Penoz gallout deboch merc’hed ?
TRADUCTION. — Ma vieille tante, dites-moi — Comment m‘y prendre pour débaucher les filles (bis).
Eadem.
* Monet da foar da Landreger,
* Touri, toura, la lalire !
* Da brenan ’nabit dimezel,
* Touri, toura, touri la la la !
* Touri, toura lalalire !
TRADUCTION. — Allez à la foire de Tréguier, — Touri, toura, lalaliré ! — Acheter un habillement de demoiselle, — Touri, etc.
Noté par M. Emile Ernault, Trévérec par . (Mélusine, t. VII, 1894-95.)
# Ar c’holonel euz Villebois-Mareuil

| ◄ Ann den | Ar c’holonel euz Villebois-Mareuil | Bazad d’ar Zaozoun ► |
* Du-hont, enn Afrik ar c’hresteiz,
* E veve didrouz, e frankiz,
* Eur bobl nerzuz hag a galoun,
* War-n-han pa gouezaz ar Zaozoun.
* Gand eunn nerz vraz, unan oc’h dek,
* Heb ehan, ar bobl kalounek
* Ouz ar Zaozoun a gred herzel ;
* Frankiz ! eme-z-han, pe vervel !
* Enn eur welet kement a nerz
* Kement a lealded er Boers,
* D’ann Transvaal e ia Fransisien,
* Villebois-Mareuil enn ho fenn.
* Villebois zo pinvidik-braz,
* Tad d’eur plac’hik a bemzek vloaz ;
* Euruz e c’halle beza
* Enn he vloaveziou diveza.
* Med Villebois-Mareuil n’eo ket
* Eunn den hag a c’hall chom kousket,
* Epad ma lazont, forbaned,
* Bugale kement ha merc’hed.
* Kenavo, merc’h ! kenavo, Frans !
* Hag hen enn hent, leun a fisians
* Enn he c’hwiziegez, enn he nerz,
* Evit difenn gwir ar Boers.
* Noz-deiz, e penn he zoudarded,
* E koueze war ar forbaned :
* Nag a bed kant, e Colenso,
* En deuz terc’hennet, anezho !
* Siouaz ! war dachenn ann emgann
* Ez eo skoet, gand eunn tenn forban ;
* Med da c’hoad, enn Afrik skuillet,
* O Villebois ! n’eo ket kollet.
* Da c’hoad, soudard nerzuz euz Frans,
* Da-viken a grio venjans !
* Rag, enn despet d’ar Zaozoun kriz,
* Bevet ar gwir hag ar frankiz !